ПРОТОКОЛ № 29
от заседанието на Комисия „Международна дейност” на ВСС, 
проведено на 08.07.2015 г.

	Днес, 08.07.2015 г., сряда, от 11.10 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
ЗАМ. ПРЕДСЕДАТЕЛ: Мария Кузманова 
                   ЧЛЕНОВЕ: Магдалена Лазарова
				       Михаил Кожарев 
				       Милка Итова - отсъства

	На заседанието присъства експертният сътрудник на комисията: Христина Тодорова – директор на дирекция „Международна дейност” и  Руслана Вълчева – старши експерт в дирекция „Международна дейност”.

ДНЕВЕН РЕД:

1. ОТНОСНО: Обсъждане на кандидатурите на съдии за членове и национални лица за контакт на Национална съдебна мрежа по граждански и търговски дела в Република България и Национална съдебна мрежа за международно сътрудничество по наказателни дела в Република България.

Комисия „Международна дейност”
Р Е Ш И:

1.1 ПРЕДЛАГА НА ВСС да одобри всички кандидатури за членове на Национална съдебна мрежа по граждански и търговски дела в Република България и Национална съдебна мрежа за международно сътрудничество по наказателни дела в Република България, както следва:

Национална съдебна  мрежа за международно  сътрудничество  по  наказателни дела в Република България:
1. Ангелина Йоргакиева Лазарова – съдия в наказателно отделение при Окръжен съд – гр. Варна, командирована в наказателно отделение на Апелативен съд – гр. Варна;
2. Татяна Гьонева Коева – съдия при Окръжен съд – гр. Стара Загора
3. Валентина Тотева Бошнякова-Събинска – съдия в Окръжен съд – гр. Смолян;
4. Мариета Неделчева Маринова – съдия в Специализирания наказателен съд – гр. София;
5. Румяна Господинова Илиева – съдия в Апелативен специализиран наказателен съд – гр. София;
6. Калин Кирилов Баталски – административен ръководител, председател на Районен съд – гр. Радомир;
7. Атанас Стоилов Атанасов – съдия в Софийски градски съд;
8. Татяна Валентинова Грозданова-Чакърова – съдия в Софийски окръжен съд, Наказателно отделение.

Националната   съдебна  мрежа  по  граждански  и търговски дела в Република България:
1. Дарина Ангелова Костова – съдия в Окръжен съд – гр. Бургас;
2. Наталия Панайотова Неделчева – съдия в Окръжен съд – гр. Варна; 
3. Галя Василева Маринова – съдия в Апелативен съд – Велико Търново;
4. Ивелина Тодорова Солакова – съдия в Окръжен съд – Велико Търново;
5. Валентина Тотева Бошнякова-Събинска – съдия в Окръжен съд – гр. Смолян;
6. Богдана Николова Желявска – съдия в Софийски градски съд;
7. Десислава Стефанова Джарова – съдия в Софийски районен съд; 
8. Рената Георгиева Мишонова-Хальова – съдия в Окръжен съд – гр. Враца;

1.2 ПРЕДЛАГА НА ВСС да одобри за национално лице за контакт за Национална съдебна мрежа за международно сътрудничество по наказателни дела в Република България:

 Калин Кирилов Баталски  - председател на Районен съд гр. Радомир - кандидатства за национално лице за контакт и за член на мрежата.
 
	1.3 ПРЕДЛАГА НА ВСС да одобри за национално лице за контакт за Национална съдебна мрежа по граждански дела в Република България:
	
 Богдана Николова Желявска – съдия в Софийски градски съд - кандидатства за национално лице за контакт и/или за член на мрежата.

1.4 ПРЕДЛАГА НА ВСС да обяви нов конкурс за национално лице за контакт за Национална съдебна мрежа по търговски дела в Република България:

Предложението да се внесе в заседание на Висшия съдебен съвет.

2. ОТНОСНО: Доклад от Богдана Желявска, съдия в Софийски градски съд и съдия от Международната Хагска мрежа относно участието й в 9-ия форум по правата на детето, проведен в гр. Брюксел, Белгия, в периода 03 – 04 юни 2015 г. 

Комисия „Международна дейност”
Р Е Ш И:

2.1 ПРИЕМА за сведение доклада от Богдана Желявска, съдия в Софийски градски съд и съдия от Международната Хагска мрежа, относно участието й в 9-ия форум по правата на детето, проведен в гр. Брюксел, Белгия, в периода 03 – 04 юни 2015 г. 
2.2 ДА СЕ ВНЕСЕ на заседанието на ВСС на 09.07.2015 г. за приемане, ведно с докладите от проведените международни срещи. 

3. ОТНОСНО: Писмо от Националния институт на правосъдието във връзка с доклади на командировани в чужбина от НИП представители на съдебната власт.

Комисия „Международна дейност”
Р Е Ш И:

3.1 ПРИЕМА за сведение актуализираната информация от Националния институт на правосъдието относно командировани в чужбина от НИП представители на съдебната власт.

4. ОТНОСНО: Писмо от Министерство на правосъдието, с което министърът на правосъдието изпраща в превод на български език четири инструмента на Европейската комисия за ефективност на правосъдието (CEPEJ) на Съвета на Европа 

Комисия „Международна дейност”
Р Е Ш И:

4.1 ПРИЕМА ЗА СВЕДЕНИЕ информацията относно преведените на български четири инструмента на CEPEJ: Обзор на Доклада за Европейските съдебни системи – Издание 2014 г. (данни 2012 г.): ефективност и качество на правосъдието, изготвен от CEPEJ; Насоки за ролята на вещите лица, назначени от съда в съдебното производство в държавите членки на Съвета на Европа (CEPEJ (2014) 14); Насоки за организацията и достъпността на съдебните сгради (CEPEJ (2014) 15) и Ревизирани насоки САТУРН за управление на времето на съдебното производство (2-ра редакция) (CEPEJ (2014) 16).  
4.2 Възлага на експертите в дирекция „Международна дейност” в АВСС да предоставят информация за това какви данни са предоставени от страна на Висшия съдебен съвет на Министерство на правосъдието като част от Доклада за Европейските съдебни системи – Издание 2014 г. (данни 2012 г.): ефективност и качество на правосъдието, изготвен от CEPEJ. 

5. ОТНОСНО: Писмо от президента на Европейската мрежа на съдебните съвети (ЕМСС), относно обявление за регистрация за проектите на ЕМСС през 2015-2016 г.  

Комисия „Международна дейност”
Р Е Ш И:

5.1 ПРЕДЛАГА Висшият съдебен съвет да участва със свои представители  в изпълнението на трите проекта на ЕМСС, а именно: 
1. Проект 1 – Независимост и отчетност – продължение;
2. Проект 2 – Стандарти VI – стандарти за представителството на гражданското общество в съдебното управление;
3. Проект 3 – Финансиране на съдебната система.
5.2 Предоставя възможност на всички постоянни комисии на Висшият съдебен съвет да обсъдят и по преценка да предложат участници за всеки един от проектите, в едноседмичен срок. 
5.3 Предлага Михаил Кожарев – член на комисия „Международна дейност” за регистриране в изпълнение на Проект 1 – Независимост и отчетност – продължение и Магдалена Лазарова – член на комисия „Международна дейност” за регистриране в изпълнение на Проект 2 – Стандарти VI – стандарти за представителството на гражданското общество в съдебното управление. 

6. ОТНОСНО: Писмо от Калина Цакова – програмен координатор, дирекция „Институционални и международни отношения” в НИП относно покана за предстояща лекция на Салим Жубран – съдия във Върховния съд на Израел, която ще се проведе в НИП на 13 юли 2015 г. от 15 ч. в зала 201.

Комисия „Международна дейност”
Р Е Ш И:

6.1 Приема за сведение писмо от Калина Цакова – програмен координатор, дирекция „Институционални и международни отношения” в НИП относно покана за предстояща лекция на Салим Жубран – съдия във Върховния съд на Израел, която ще се проведе в НИП на 13 юли 2015 г. от 15 ч. в зала 201.

7. ОТНОСНО: Доклад от дирекция „Международна дейност“ в АВСС за извършените от ВСС разходи по обществена поръчка с предмет: „Извършване на писмени и устни преводи за нуждите на Висш съдебен съвет и във връзка с реализацията на Предефиниран проект № 2 „Подкрепа за Висшия съдебен съвет, свързана с изграждането на капацитет и подобряване на ефективността на съдебната система“, осъществявана с финансовата подкрепа на Норвежкия финансов механизъм 2009-2014, за периода 17.04.2014 – 30.06.2015 г.

Комисия „Международна дейност”
Р Е Ш И:

7.1 ИЗПРАЩА доклада от дирекция „Международна дейност“ в АВСС за извършените от ВСС разходи по обществена поръчка с предмет: „Извършване на писмени и устни преводи за нуждите на Висш съдебен съвет и във връзка с реализацията на Предефиниран проект № 2 „Подкрепа за Висшия съдебен съвет, свързана с изграждането на капацитет и подобряване на ефективността на съдебната система“, осъществявана с финансовата подкрепа на Норвежкия финансов механизъм 2009-2014, на дирекция „Правна” в АВСС, за становище.
7.2. ВЪЗЛАГА на дирекция „Финанси и бюджет ” в АВСС да изготвят справка за изразходваните до момента средства по двете обособени позиции по обществена поръчка с предмет: „Извършване на писмени и устни преводи за нуждите на Висш съдебен съвет и във връзка с реализацията на Предефиниран проект № 2 „Подкрепа за Висшия съдебен съвет, свързана с изграждането на капацитет и подобряване на ефективността на съдебната система“, осъществявана с финансовата подкрепа на Норвежкия финансов механизъм 2009-2014.

8. ОТНОСНО: Писмо от Димитър Тончев - главен секретар на ВСС за формиране на конкурсна комисия по обявения конкурс за длъжността „старши експерт – международна дейност” в дирекция „Международна дейност” в АВСС.

Комисия „Международна дейност”
Р Е Ш И:

8.1 Определя Михаил Кожарев и Мария Кузманова – членове на комисия „Международна дейност” на ВСС, за участие в конкурсната комисия по обявения конкурс за длъжността „старши експерт – международна дейност” в дирекция „Международна дейност” в АВСС.

Т. РАЗНИ:

9. ОТНОСНО: Въпросник на Висшия съдебен съвет - отговори от членове и наблюдатели на Европейската мрежа на съдебните съвети (ЕМСС).  

Комисия „Международна дейност”
Р Е Ш И:

9.1 ВЪЗЛАГА на експертите от дирекция „Международна дейност“ да извършват превод на български език на следващите получени отговори на въпросите от членове и наблюдатели на Европейската мрежа на съдебните съвети (ЕМСС) и да ги представят на следващото заседание на комисия „Международна дейност” за запознаване. 

                                               ПРЕДСЕДАТЕЛ НА
                                                          КОМИСИЯ „МЕЖДУНАРОДНА ДЕЙНОСТ”: /П/
				     	 СОНЯ НАЙДЕНОВА